CELEX: 32009D0738
Language: bg
Date: 2009-10-05 00:00:00
Title: 2009/738/ЕО: Решение на Комисията от 5 октомври 2009 година за отмяна на Директива 2009/124/ЕО за изменение на приложение I към Директива 2002/32/ЕО на Европейския парламент и на Съвета по отношение на максималните равнища на арсен, теобромин, Datura sp., Ricinus communis L., Croton tiglium L. и Abrus precatorius L. (нотифицирано под номер C(2009) 7705) (Текст от значение за ЕИП)

6.10.2009   
            
            
               BG
            
            
               Официален вестник на Европейския съюз
            
            
               L 262/54
            
         
      РЕШЕНИЕ НА КОМИСИЯТА
   
   от 5 октомври 2009 година
   за отмяна на Директива 2009/124/ЕО за изменение на приложение I към Директива 2002/32/ЕО на Европейския парламент и на Съвета по отношение на максималните равнища на арсен, теобромин, Datura sp., Ricinus communis L., Croton tiglium L. и Abrus precatorius L.
   (нотифицирано под номер C(2009) 7705)
   (текст от значение за ЕИП)
   (2009/738/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (1), и по-специално член 5а от него,
   като взе предвид Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни (2), и по-специално член 11, параграф 3 от нея,
   като има предвид, че:
   
               (1)
            
            
               В член 8 от Директива 2002/32/ЕО се предвижда, че мерките за адаптиране на приложение I към посочената директива са предназначени за изменение на несъществени елементи от посочената директива и поради това се приемат в съответствие с процедурата по регулиране с контрол, посочена в член 11, параграф 3 от нея.
            
         
               (2)
            
            
               В член 5а от Решение 1999/468/ЕО се предвижда, че проектът на мерките се представя за контрол от страна на Европейския парламент и на Съвета, които разполагат със срок от три месеца, считано от датата на сезиране, за да осъществят контрол.
            
         
               (3)
            
            
               Проектът на директива на Комисията за изменение на приложение I към Директива 2002/32/ЕО на Европейския парламент и на Съвета по отношение на максималните равнища на арсен, теобромин, Datura sp., Ricinus communis L., Croton tiglium L. и Abrus precatorius L. бе представен на Европейския парламент и на Съвета на 28 юли 2009 г.
            
         
               (4)
            
            
               Директива 2009/124/ЕО на Комисията от 25 септември 2009 г. за изменение на приложение I към Директива 2002/32/ЕО на Европейския парламент и на Съвета по отношение на максималните равнища на арсен, теобромин, Datura sp., Ricinus communis L., Croton tiglium L. и Abrus precatorius L. (3) бе погрешно приета преди изтичане на срока за контрол.
            
         
               (5)
            
            
               Поради това е целесъобразно Директива 2009/124/ЕО да бъде незабавно отменена,
            
         ПРИЕ НАСТОЯЩОТО РЕШЕНИЕ:
   Член 1
   Директива 2009/124/ЕО се отменя.
   Член 2
   Адресати на настоящото решение са държавите-членки.
   
      Съставено в Брюксел на 5 октомври 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 184, 17.7.1999 г., стр. 23.
   
      (2)  ОВ L 140, 30.5.2002 г., стр. 10.
   
      (3)  ОВ L 254, 26.9.2009 г., стр. 100.